ΓΡΑΠΤΗ ΕΡΩΤΗΣΗ E-2228/99

υποβολή: Christopher Huhne (ELDR) προς την Επιτροπή

(1 Δεκεμβρίου 1999)

Θέμα: Διατηρήσιμα ποσοστά πληθωρισμού

Συμφωνεί η Επιτροπή με τους Balassa-Samuleson ότι τα ποσοστά πληθωρισμού στα μέλη της ζώνης ευρώ της Ευρωπαϊκής Ένωσης θα τείνουν να ποικίλουν μακροπρόθεσμα ανάλογα με τους αντίστοιχους διαφορικούς ρυθμούς αύξησης της παραγωγικότητας (και τους αντίστοιχους ρυθμούς αύξησης της παραγωγικότητας στους αντίστοιχους εμπορευματικούς και μη εμπορευματικούς τομείς τους); Εάν είναι έτσι, μπορεί να γνωστοποιήσει η Επιτροπή τις εκτιμήσεις της για τα διατρήσιμα ποσοστά πληθωρισμού σε κάθε κράτος μέλος της ζώνης ευρώ της Ευρωπαϊκής Ένωσης, αν το μέσο ποσοστό πληθωρισμού ήταν (α) 1 τοις εκατό και (β) 2 τοις εκατό το χρόνο; Επιπλέον, θα μπορούσε η Επιτροπή ναπολογίσει τα διατηρήσιμα ποσοστά πληθωρισμού, με βάση τις ίδιεςποθετικές περιπτώσεις, εάν συμμετείχαν επίσης η Ελλάδα, η Δανία, η Σουηδία και το Ηνωμένο Βασίλειο;

Απάντηση του κ. Solbes Mira εξ ονόματος της Επιτροπής

(20 Δεκεμβρίου 1999)

Η εμπειρία από άλλες νομισματικές ενώσεις (π.χ. των Ηνωμένων Πολιτειών), δείχνει ότι οι διαφορές όσον αφορά τον πληθωρισμό ανάμεσα στις περιοχές μιας νομισματικής ένωσης μπορούν να διατηρηθούν για μεγάλες χρονικές περιόδους αλλά δεν μπορούν να είναι διαρκείς ή μεγάλες. Η εμπειρία δείχνει επίσης ότι οι τρέχουσες διαφορές ως προς τον πληθωρισμό στη ζώνη του ευρώ δεν είναι ασυνήθιστα μεγάλες.

Σε ολόκληρη τη ζώνη του ευρώπάρχουν περιθώρια διακύμανσης του πληθωρισμού επί μία μεγάλη χρονική περίοδο, καθώς μάλιστα οι τρέχουσες διαφορές στα επίπεδα των τιμών ανάμεσα στα κράτη μέλη αναμένεται να μειωθούν. Σύγκλιση των επιπέδων των τιμών αναμένεται να επιτευχθεί με την περαιτέρω ολοκλήρωση της αγοράς, με την αύξηση της διαφάνειας όσον αφορά τις τιμές και με την πραγματική οικονομική σύγκλιση, δηλαδή με τη σύγκλιση των βιοτικών επιπέδων και παραγωγικότητας η οποία ενδέχεται να επηρεάσει τα σχετικά επίπεδα των τιμών μέσω διαφόρων παραγόντων όπως είναι το φαινόμενο Balassa-Samuelson. Eκτός από το φαινόμενο Balassa-Samuelson ενδέχεται ναπάρξουν και άλλοι παράγοντες που θα προωθήσουν ή θα επιβραδύνουν τη σύγκλιση των τιμών.

Θα ήταν πολύ δύσκολο να γίνει μία ποιοτική εκτίμηση του μεγέθους των διατηρήσιμων διαφορών πληθωρισμού στη ζώνη του ευρώ. Μερικές από τιςποθέσεις στις οποίες βασίζεται το πρότυπο Balassa-Samuelson (π.χ. μακροπρόθεσμη ισοδυναμία αγοραστικής δύναμης για τους εμπορευματικούς τομείς" εξίσωση των μισθών του ιδίου τομέα εντός κάποιας χώρας"ποθέσεις όσον αφορά τις τεχνολογίες παραγωγής) δεν χρειάζεται να πληρούνται απολύτως στην πράξη. Τα διαφορετικά ποσοστά παραγωγικότητας που παρατηρήθηκαν κατά το παρελθόν δεν χρειάζεται να διατηρηθούν στην Οικονομική και Νομισματική Ένωση (ΟΝΕ). Διαρθρωτικές αλλαγές, όπως είναι η ελευθέρωση και η άρση των ρυθμίσεων, ενδέχεται να επηρεάσουν την αύξηση της παραγωγικότητας ειδικά στους μη εμπορευματικούς τομές, οι δε τεχνολογικές πρόοδοι ενδέχεται να καταστήσουν εμπορεύσιμες όλο και περισσότερεςπηρεσίες, π.χ. μεταθέτοντας τα όρια ανάμεσα στα εμπορεύσιμα και στα μη εμπορεύσιμα αγαθά. Το κοινό νόμισμα εξάλλου θα μπορούσε να έχει την ίδια επίπτωση.

Για τους λόγους αυτούς είναι πολύ δύσκολο να προβλεφθεί το μέγεθος των διατηρήσιμων διαφορών πληθωρισμού στην ΟΝΕ. Ακόμη πιο δύσκολη είναι η απάντηση σχετικά με το τί πρόκειται να συμβεί στα άλλα κράτη που πρόκειται να εισέλθουν αργότερα στην ΟΝΕ.

Οι διαφορές στον πληθωρισμό θα παρακολουθούνται στενά στο πλαίσιο της πολυμερούς εποπτείας και θα αξιολογούνται βάσει της γενικής οικονομικής κατάστασης, προκειμένου να αποφευχθούν οι οποιεσδήποτε επιβλαβείς αποκλίσεις του πληθωρισμού.